Ontmoet eksentrieke sirkusbase, wees op die uitkyk vir sprokieskarakter-krokodille & ontdek ons oseane | LAPA Uitgewers
Ontmoet eksentrieke sirkusbase, wees op die uitkyk vir sprokieskarakter-krokodille & ontdek ons oseane
by LAPA Uitgewers on Sep 27th, 2017 Tweet
Illustrasies: Marjorie van Heerden
Toe Bertus Botha egter vir Martjie uitdaag om op die Mafikeng-trein te klim en te loer wat in een van die kratte is, begin ’n reuse-avontuur: Martjie beland pens en pootjies saam met ’n sirkusleeu op een van die trokke.
Martjie-die-bywoner-se-dogter se lewe sal nooit weer dieselfde wees nie.
Hierdie opwindende verhaal is losweg geskoei op die geskiedenis van die Pagel-sirkus, wat in die vorige eeu alombekend was in Suid-Afrika.
Daar’s nie ’n krokodil in hierdie boek nie
Illustrasies: Chris Venter
Maak nie saak hoe hard jy soek nie – daar’s nie ’n krokodil in hierdie boek nie. So sê die woorde. Die prentjies vertel ’n ander storie!
Daar is wel ’n mooi prinses, ’n dapper prins, ’n boontjierank, ’n reus, ’n ouma, ’n wolf, drie bere en ’n Goeie Fee. Maar ’n krokodil? Nooit! Dis wat die ouers sal lees, maar slim kabouters sal baie pret hê om die teendeel uit te wys!
In hierdie prettige, rymende prenteboekavontuur word die leser aan ’n klomp bekende en geliefde sprokieskarakters voorgestel – maar iets is nie heeltemal pluis nie… Waarom is Aspoestertjie se voet so skubberig terwyl die prins die glasskoentjie probeer aanpas? Hoekom lyk dit asof Gouelokkies ’n lang groen stert het terwyl sy by die Drie Bere se huis insluip om aan hul pap te proe? En waarom is Rooikappie se ouma se vel so groen en vol skubbe?
Die boek is ’n móét vir enige liefhebber van lees – veral as jy nie van krokodille hou nie!
Hoezit 13: Die wonderwêreld van seelewe
Ontdek ons oseane met hierdie boek propvol feite en aktiwiteite!
Maak van naderby kennis met van die vreemdste visse in die oseaan, verken die wonderwêreld van dolfyne, en ontmoet ’n paar van die gevaarlikste gediertes wat in die see bly!
Die leeutemmer se assistent deur Solet Scheeres, met illustrasies deur Marjorie van Heerden
Daar’s nie ‘n krokodil in hierdie boek nie deur Jaco Jacobs, met illustrasies deur Chris Venter
Hoezit 13: Die wonderwêreld van seelewe deur Jaco Jacobs en Fanie Viljoen
Tags: Afrikaans, Children, Chris Venter, Daar's nie 'n krokodil in hierdie boek nie, Die leeutemmer se assistent, Die wonderwêreld van seelewe, Fanie Viljoen, Hoezit 13, Jaco Jacobs, LAPA Uitgewers, Marjorie van Heerden, Solet Scheeres, South Africa
« Hoe lank kan Léa vir Philip met haar vals Kupido.com profiel flous?
Jaco Jacobs se Both sides of zero se regte aan Oneworld verkoop »